CELEX: 62008CN0386
Language: hu
Date: 2008-09-01 00:00:00
Title: C-386/08. sz. ügy: A Finanzgericht Hamburg (Németország) által 2008. szeptember 1-jén benyújtott előzetes döntéshozatal iránti kérelem – Brita GmbH kontra Hauptzollamt Hamburg-Hafen

8.11.2008   
            
            
               HU
            
            
               Az Európai Unió Hivatalos Lapja
            
            
               C 285/26
            
         A Finanzgericht Hamburg (Németország) által 2008. szeptember 1-jén benyújtott előzetes döntéshozatal iránti kérelem – Brita GmbH kontra Hauptzollamt Hamburg-Hafen
   (C-386/08. sz. ügy)
   (2008/C 285/43)
   Az eljárás nyelve: német
   A kérdést előterjesztő bíróság
   Finanzgericht Hamburg
   Az alapeljárás felei
   
      Felperes: Brita GmbH
   
      Alperes: Hauptzollamt Hamburg-Hafen.
   Az előzetes döntéshozatalra előterjesztett kérdések
   
               1)
            
            
               Megadható-e egy Ciszjordánia területéről származó áru importőrének minden esetben a kért kedvezményes elbánás, még akkor is, ha csak egy izraeli formális származási bizonyítvánnyal rendelkezik, tekintettel arra, hogy azt a két vonatkozó megállapodás – mégpedig az egyrészről az 1995. november 20-án kötött, az Európai Közösségek és azok tagállamai, másrészről Izrael Állam közötti társulás létrehozásáról szóló euro-mediterrán megállapodás (1) (EMA), valamint az 1997. február 24-én kötött, az egyrészről az Európai Közösség, másrészről Ciszjordánia és a Gázai-övezet Palesztin Nemzeti Hatósága képviseletében a Palesztin Felszabadítási Szervezet (PFSZ) közötti kereskedelemről és együttműködésről szóló euro-mediterrán ideiglenes társulási megállapodás (2) (EMI-PLO) – olyan árukra rendeli alkalmazni, amelyek Izrael Állam, illetve Ciszjordánia területéről származnak?
               Amennyiben az 1) kérdésre nemleges válasz adandó:
            
         
               2)
            
            
               Köti-e az EMA értelmében az izraeli hatóságok származási igazolása a Közösség területére importált áru számára kedvezményes elbírálást kérő importőrrel szemben egy tagállam vámhatóságát – és nem indítandó-e meg az EMA 4. jegyzőkönyvének 32. cikke szerinti ellenőrzési eljárás – mindaddig, amíg a vámhatóság részéről nem merül fel az áru származási jellemzőivel kapcsolatban más kétség, csupán az, hogy az áru nem – az 1995. évi Ideiglenes Izraeli-Palesztin Megállapodás értelmében vett – izraeli fennhatóság alatt álló területről származik, és mindaddig, amíg az EMA 4. jegyzőkönyvének 33. cikkében szabályozott eljárást le nem folytatták?
               Amennyiben a 2) kérdésre nemleges válasz adandó:
            
         
               3)
            
            
               Az importáló ország vámhatósága különösen annak megvizsgálása nélkül, hogy az áru ténylegesen honnan származik, megtagadhatja-e minden további nélkül a kedvezményes elbánás igénybevételének engedélyezését arra hivatkozva, hogy az EMA 4. jegyzőkönyve 32. cikkének (2) bekezdésében szabályozott ellenőrzés lefolytatása céljából megküldött megkeresésre az izraeli hatóságok (csak) azt igazolták, hogy az árukat izraeli vámfennhatóság alatt álló területen állították elő és így Izraelből származnak, és hogy az importáló ország vámhatóságának ezt követő, részletesebb meghatározást kérő felszólítását az izraeli hatóságok megválaszolatlanul hagyták?
               Amennyiben a 3) kérdésre nemleges válasz adandó:
            
         
               4)
            
            
               Megtagadhatja-e minden további nélkül a vámhatóság az EMA alapján a kedvezményes elbánás igénybevételének engedélyezését akkor, ha – ahogyan időközben kiderült – az áru Ciszjordániából származik, vagy az EMA értelmében az onnan származó árukra is alkalmazandó-e a kedvezményes elbánás legalábbis addig, amíg a megállapodásban szereplő „Izrael Állam területe” fogalmának értelmezésére irányuló, az EMA 4. jegyzőkönyve 33. cikkében szabályozott vitarendezési eljárást le nem folytatják?
            
         
      (1)  HL 2000 L 147., 3. o.
   
   
      (2)  HL L 187., 3. o.